钦定古今图书集成/明伦汇编/氏族典/第224卷 > 《廖用贤尚友录》 > 阳骛
## 钦定古今图书集成/明伦汇编/氏族典/第224卷 > 《廖用贤尚友录》 > 阳骛

按《晋书慕容𬀩载记》：“阳骛，字士秋，右北平无终人也。
父耽，仕廆，官至东裔校尉。骛少清素好学，器识沉远，
起家为平州别驾。皝即王位，迁左长史，东西征伐，参
谋帏幄。𬀩嗣伪位，申以师傅之礼，亲遇日隆。及为太
尉，固求罢职，言甚恳至，𬀩优答不许。骛清真谦谨，老
而弥笃。性俭约，及死无敛财。”